PMIndiaData/PMIndiaSum huggingface dataset:
పూర్వ ప్రధాని శ్రీమతి ఇందిరాగాంధీ జయంతి నేపథ్యంలో ప్రధానమంత్రి మోదీ నివాళి

కీర్తిశేషురాలైన ప్రధానమంత్రి శ్రీమతి ఇందిరాగాంధీ జయంతి సందర్భంగా ప్రధానమంత్రి శ్రీ నరేంద్ర మోదీ ఆమెకు నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “పూర్వ ప్రధాని శ్రీమతి ఇందిరాగాంధీగారి జయంతి సందర్భంగా ఆమెకు నివాళి అర్పిస్తున్నాను” అని ప్రధానమంత్రి పేర్కొన్నారు.
రాజస్థాన్ లోని సీకర్ లో గల ఖాటూ శ్యామ్ జీ ఆలయ సముదాయం లో జరిగినతొక్కిసలాట కారణం గా ప్రాణ నష్టం వాటిల్లినందుకు సంతాపాన్ని వ్యక్తం చేసిన ప్రధానమంత్రి

రాజస్థాన్ లోని సీకర్ లో గల ఖాటూ శ్యామ్ జీ ఆలయ సముదాయం లో జరిగిన తొక్కిసలాట కారణం గా ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘రాజస్థాన్ లోని సీకర్ లో గల ఖాటూ శ్యామ్ జీ ఆలయ సముదాయం లో జరిగిన తొక్కిసలాట కారణం గా ప్రాణ నష్టం వాటిల్లడం తో దుఃఖిస్తున్నాను. ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. గాయపడ్డ వారు సాధ్యమైనంత త్వరలో పునఃస్వస్థులు కావాలని ఆ ఈశ్వరుడి ని నేను ప్రార్థిస్తున్నాను.’’ అని పేర్కొన్నారు.
ప్ర‌ధాన‌ మంత్రి తో సమావేశమైన శ్రేష్ఠులు సింగ‌పూర్ ఉప ప్ర‌ధాని శ్రీ థర్మ‌న్ ష‌ణ్ముగ‌ర‌త్నమ్

ప్ర‌ధాన‌ మంత్రి శ్రీ న‌రేంద్ర మోదీతో శ్రేష్ఠులు సింగ‌పూర్ ఉప ప్ర‌ధాని శ్రీ థర్మ‌న్ ష‌ణ్ముగ‌ర‌త్నమ్ ఈ రోజు స‌మావేశ‌మ‌య్యారు. శ్రేష్ఠులు సింగ‌పూర్ ప్ర‌ధాని శ్రీ లీ సియన్ లూంగ్ 2016 అక్టోబ‌రులో చేపట్టిన భార‌తదేశ ప‌ర్య‌ట‌న విజ‌య‌వంతం కావ‌డాన్ని ప్ర‌ధాన‌ మంత్రి ఈ సంద‌ర్భంగా గుర్తుకు తెచ్చుకొన్నారు. అప్పటి శిఖ‌రాగ్ర స‌మావేశంలో తీసుకున్న నిర్ణ‌యాల‌పై ఉభ‌య‌ ప‌క్షాలు తీసుకొన్న త‌దుప‌రి చ‌ర్య‌ల‌ను శ్రీ మోదీ ప్ర‌శంసించారు కూడా. భార‌తదేశంలో వ‌స్తువులు, సేవ‌ల ప‌న్ను (జిఎస్ టి) ను విజ‌య‌వంతంగా ప్ర‌వేశ‌పెట్ట‌ినందుకు గాను ప్ర‌ధాన‌ మంత్రికి శ్రీ ష‌ణ్ముగ‌ర‌త్నమ్ అభినంద‌న‌లు తెలిపారు. ద్వైపాక్షిక సంబంధాల‌లో, ప్ర‌త్యేకించి ఆర్థిక రంగంలోని ప్ర‌గ‌తిని గురించి ప్ర‌ధాన‌ మంత్రికి ఆయ‌న సంక్షిప్తంగా వివ‌రించారు. పెట్టుబ‌డులు, ప‌ట్ట‌ణాభివృద్ధి, పౌర విమాన‌యానం, ఇంకా నైపుణ్యాభివృద్ధి త‌దిత‌ర రంగాలలో స‌న్నిహిత ద్వైపాక్షిక స‌హ‌కారాన్ని ప్ర‌ధాన‌ మంత్రి కొనియాడారు. అలాగే బ్యాంకింగ్‌, డిజిట‌ల్ ఫైనాన్స్, ప‌ర్యాట‌కం, నూతన ఆవిష్క‌ర‌ణల రంగాలలో ద్వైపాక్షిక సహకారం గురించి కూడా ఉభయ నేతలు చ‌ర్చించారు.
రవిదాస్  జయంతి సందర్భం లో దిల్లీ లోని శ్రీ గురు రవిదాస్  విశ్రామ్  ధామ్ మందిరాన్ని దర్శించుకొన్నప్రధాన మంత్రి

రవిదాస్ జయంతి సందర్భం లో ప్రధాన మంత్రి శ్రీ నరేంద్ర మోదీ దిల్లీ లో గల శ్రీ గురు రవిదాస్ విశ్రామ్ ధామ్ మందిరాని కి వెళ్లి గురు రవిదాస్ జీ కి నమస్కరించారు. ప్రధాన మంత్రి అనేక ట్వీట్ లలో ‘‘పుణ్యప్రదమైనటువంటి రవిదాస్ జయంతి సందర్భం లో ఈ రోజు న నేను దిల్లీ లోని శ్రీ గురు రవిదాస్ విశ్రామ్ ధామ్ మందిరాని కి వెళ్ళి దర్శనం చేసుకొన్నాను.’’ ‘‘రవిదాస్ జయంతి సందర్భం లో దేశ ప్రజలందరి కి ఇవే శుభాకాంక్షలు.’’ ‘‘సంత్ రవిదాస్ గారి ఈ పవిత్ర ధామం ప్రజలందరి కీ ఒక ప్రేరణ స్థలం గా ఉన్నది. పార్లమెంట్ సభ్యుని గా నాకు ఇక్కడి అభివృద్ధి కార్యక్రమాల ను పూర్తి చేసే అవకాశం లభించినందుకు నేను అదృష్టవంతుడి ని.’’ ‘‘దిల్లీ లో శ్రీ గురు రవిదాస్ విశ్రామ్ ధామ్ మందిరం లో గడిపిన సమయం ఎంతో ప్రత్యేకమైనటువంటిది.’’ అని పేర్కొన్నారు.
డాక్టర్ బాబాసాహెబ్ అంబేడ్కర్ నిర్వాణ్ దివస్ నాడు ఆయనకు నివాళులు అర్పించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ డాక్టర్ బాబాసాహెబ్ అంబేడ్కర్ నిర్వాణ్ దివస్ నాడు ఆయనకు నివాళులు అర్పించారు. “డాక్టర్ బాబాసాహెబ్ అంబేడ్కర్ నిర్వాణ్ దివస్ సందర్భంగా ఆయనకు శిరస్సు వంచి ప్రణామాలు అర్పిస్తున్నాను. బాబాసాహెబ్ దేశ ప్రజలకు అందించిన విశిష్ట సేవకు గాను భారతదేశం ఆయనకు సదా కృత‌జ్ఞ‌త‌లు తెలుపుకొంటూనే ఉంటుంది” అని ప్రధాన మంత్రి పేర్కొన్నారు.
ఆంధ్ర ప్రదేశ్ ముఖ్యమంత్రి తో కలసి ఒక ఉన్నత స్థాయి సమావేశంలో కరవుపై, నీటి ఎద్దడి స్థితిపై సమీక్ష చేపట్టిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఆంధ్ర ప్రదేశ్ లోని కొన్ని ప్రాంతాల్లో కరవు మరియు నీటి ఎద్దడి స్థితి పై ఈ రోజు ఏర్పాటైన ఒక ఉన్నత స్థాయి సమావేశానికి అధ్యక్షత వహించారు. ఆంధ్ర ప్రదేశ్ ముఖ్యమంత్రి శ్రీ ఎన్. చంద్రబాబు నాయుడు ఈ సమావేశానికి హాజరయ్యారు. కేంద్ర ప్రభుత్వం మరియు ఆంధ్ర ప్రదేశ్ ప్రభుత్వానికి చెందిన సీనియర్ అధికారులు కూడా ఈ సమావేశంలో పాల్గొన్నారు. నేషనల్ డిజాస్టర్ రెస్పాన్స్ ఫండ్ (ఎన్ డి ఆర్ ఎఫ్) కింద రాష్ట్రానికి రూ.315.95 కోట్లు (స్టేట్ బ్యాలెన్సు ల ను సర్దుబాటు చేసిన అనంతరం) విడుదల అయ్యాయి. ఇది స్టేట్ డిజాస్టర్ రెస్పాన్స్ ఫండ్ (ఎస్ డి ఆర్ ఎఫ్) లో కేంద్రం వాటాగా విడుదల చేసిన రూ.330 కోట్ల కు అదనం. మరొక రూ.173.25 కోట్లు 2016-17 సంవత్సరానికి గాను ఎస్ డి ఆర్ ఎఫ్ తొలి కిస్తీగా విడుదల అయ్యాయి. దుర్భిక్ష పరిస్థితులను తగ్గించేందుకు చేసిన ప్రయత్నాలలో భాగంగా చెక్ డ్యాములను నిర్మించడం, ఎత్తి పోతల సేద్యపు నీటి పథకాలను పునరుద్ధరించడం, ఇంకా సంచార తుంపర్ల యూనిట్లను (రెయిన్ గన్స్) నియోగించడం వంటి చర్యలను రాష్ట్రం చేపట్టినట్లు ముఖ్యమంత్రి వివరించారు. సూక్ష్మ సేద్యంలో రాష్ట్రం సాధించిన పురోగతిని గురించి కూడా ఆయన ప్రస్తావించారు. 2022 కల్లా 20 లక్షల హెక్టార్లను సూక్ష్మ సేద్య పద్ధతి పరిధిలోకి తీసుకురావాలని రాష్ట్రం లక్ష్యంగా నిర్దేశించుకొంది. ప్రపంచంలో ఉత్తమమైన పద్ధతులు, క్షేత్ర స్థాయి పరిశోధనలు చర్చకు వచ్చాయి. సూక్ష్మ సేద్యంలో రాష్ట్రం పెడుతున్న ప్రయాసను ప్రధాన మంత్రి అభినందిస్తూ మహారాష్ట్ర, ఆంధ్ర ప్రదేశ్, మరియు గుజరాత్ లలో బిందు సేద్యం కారణంగా నీటి ఆదా, ఉత్పాదకత పెంపుదల, ఇంకా ఎరువులు, పురుగు మందులు మరియు కూలీల వంటి భిన్న పరామితులపై పడుతున్న ఆర్థిక ప్రభావాన్ని గురించి సమగ్రంగా అధ్యయనం చేయడం కోసం ఒక టాస్క్ ఫోర్స్ ను ఏర్పాటు చేయవలసిందని ఆదేశించారు. యూరియా కు వేప పూత పూసే దిశగా చర్యలు తీసుకోవాలన్న, ఇంకా మున్సిపల్ ఘన వ్యర్థాల నుండి తయారు చేసిన కంపోస్టు కు టన్నుకు రూ.1,500 వంతున సహాయం అందజేయాలన్న ప్రధాన మంత్రి చొరవలను ముఖ్యమంత్రి ప్రశంసించారు. భూ స్వస్థతను మెరుగుపరచడంలో, యూరియా దారి మళ్లడాన్ని అరికట్టడంలో ఈ చొరవలు ఎంతో ముఖ్యమైన పాత్రను నిర్వహించగలవని ఆయన అన్నారు. వ్యవసాయ క్షేత్రం నుంచి నీటి వాడకం పైనా, సాగు పైనా రియల్-టైమ్ అప్ డేట్స్ ను పొందడం కోసం సాంకేతిక విజ్ఞానాన్ని రాష్ట్ర ప్రభుత్వం ఎలా వినియోగించుకొంటున్నదీ ముఖ్యమంత్రి సంక్షిప్తంగా ప్రెజెంటేషన్ ఇచ్చారు. ఈ విధమైన కొత్త పద్ధతులను అవలంబించడాన్ని ప్రధాన మంత్రి అభినందించారు. పంట బీమా కోసం సాంకేతిక విజ్ఞానాన్ని ఎలా వినియోగించుకోవచ్చో ఒక నమూనాను సిద్ధం చేసేందుకు రాష్ట్రం తో సంప్రదించి ఒక టాస్క్ ఫోర్స్ ను ఏర్పాటు చేయవలసిందిగా నీతి ఆయోగ్ కు ప్రధాన మంత్రి సూచించారు. కేంద్ర ప్రభుత్వం, రాష్ట్ర ప్రభుత్వం కలసి పనిచేయాలనే తీర్మానంతో ఈ సమావేశం ముగిసింది.
రాజ్యాంగ(127వ సవరణ) బిల్లు, 2021 కు ఉభయ సభల లో ఆమోదం లభించడాన్ని ప్రశంసించినప్రధాన మంత్రి

రాజ్యాంగ (127వ సవరణ) బిల్లు, 2021 ఉభయ సభల లో ఆమోదం పొందడం దేశ ప్రజల కు ఒక మహత్వపూర్ణమైనటువంటి క్షణం అని ప్రధాన మంత్రి శ్రీ నరేంద్ర మోదీ అభివర్ణించారు. ‘‘రాజ్యాంగ (127వ సవరణ) బిల్లు, 2021 ఉభయ సభల లో ఆమోదాన్ని పొందడం దేశ ప్రజల కు ఒక మహత్వపూర్ణమైనటువంటి క్షణం. ఈ బిల్లు సామాజిక సశక్తీకరణ ను పెంచుతుంది. సమాజం లో ఆదరణ కు నోచుకోనటువంటి వర్గాల వారి కి గౌరవం, అవకాశాలు, న్యాయం లభించేందుకు పూచీ పడాలన్న మా ప్రభుత్వ వచనబద్ధత కు ఈ బిల్లు అద్దం పడుతుంది కూడాను.’’ అని ప్రధాన మంత్రి ఒక ట్వీట్ లో పేర్కొన్నారు.
హెచ్‌.యు.ఆర్‌.ఎల్ ద్వారా  ఎఫ్‌.సి.ఐ.ఎల్‌కు చెందిన గోర‌ఖ్‌పూర్‌, సింద్రి  యూనిట్ల‌ను పునరుద్ధ‌రింప చేసేందుకు రాయితీ ఒప్పందం, భూమి లీజు ఒప్పందాలు అలాగే హెచ్‌.ఎఫ్‌.సి.ఎల్‌కు చెందిన బ‌రౌని యూనిట్‌పునరుద్ధ‌ర‌ణ‌, లీజుపై భూమి అప్ప‌గింత‌కు కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, ఈ కింది ప్ర‌తిపాద‌న‌ను ఆమోదించింది.- హిందూస్థాన్‌ ఉర్వార‌క్‌, ర‌సాయ‌న్ లిమిటెడ్ (హెచ్‌యుఆర్ ఎల్‌)కు భూమిని లీజుపై ఇవ్వ‌డానికి, ఫ‌ర్టిలైజ‌ర్ కార్పొరేష‌న్ ఆఫ్ ఇండియా లిమిటెడ్ (ఎఫ్‌.సి.ఐ.ఎల్‌)కు చెందిన‌ గోర‌ఖ్‌పూర్‌,సింద్రి యూనిట్లు, హిందూస్థాన్ ఫ‌ర్టిలైజ‌ర్ కార్పొరేష‌న్ లిమిటెడ్‌కు(హెచ్‌.ఎఫ్‌.సి.ఎల్‌) బ‌రౌని యూనిట్‌ను హెచ్‌.యు.ఆర్‌.ఎల్ ద్వారా పునరుద్ధ‌ర‌ణ‌కు రాయితీ ఒప్పందాలు, భూమి లీజు ఒప్పందాలు చేసుకునేందుకు అలాగే గోర‌ఖ్‌పూర్‌, సింద్రి, బ‌రౌనీ మూడు ప్రాజెక్టుల‌కు సంబంధించి ఎఫ్‌.సి.ఐ.ఎల్‌, హెచ్‌.ఎఫ్‌.సి.ఎల్‌ల‌కు హెచ్‌.యు.ఆర్‌.ఎల్ ల మ‌ధ్య ప్ర‌త్యామ్నాయ ఒప్పందాలు, అలాగే ఇత‌ర ఒప్పందాల ఆమోదానికి వీటిమ‌ధ్య ఇంకా ఏవైనా ఒప్పందాలు అవ‌స‌ర‌మైతే వాటిని కుదుర్చుకునేందుకు అంత‌ర్ మంత్రిత్వ‌శాఖ క‌మిటీ(ఐ.ఎం.సి)కి అధికారం ఇచ్చే ప్ర‌తిపాద‌న‌ల‌కు కేంద్ర కేబినెట్ ఆమోదం తెలిపింది. ప్ర‌భావంః ఎఫ్‌.సి.ఐ.ఎల్‌, హెచ్‌.ఎఫ్‌.సి.ఎల్ ల‌కు చెందిన గోర‌ఖ్‌పూర్‌, సింద్రీ, బ‌రౌనీ యూనిట్ల పున‌రుద్ధ‌ర‌ణ‌తో ఎరువుల రంగంలోకి గ‌ణ‌నీయ‌మైన పెట్టుబ‌డులు రావ‌డానికి వీలు క‌లుగుతుంది.తూర్పు భార‌త‌దేశంలో కీల‌క మౌలిక‌స‌దుపాయాల అభివృద్ధికి వేయ‌నున్న జ‌గ‌దీశ్‌పూర్‌- హ‌ల్దియా పైప్‌లైన్‌కు ఈ యూనిట్లు కీల‌క క‌స్ట‌మ‌ర్లుగా ఉంటాయి.ఇవి ఈ ప్రాంతంలో ఉపాధి అవ‌కాశాలు క‌ల్పిస్తాయి.అలాగే తూర్పు ప్రాంతంలో, రాష్ట్రంలో ఆర్థిక వ్య‌వ‌స్థ పురోగ‌మిస్తుంది. ఈ ఎరువుల క‌ర్మాగారాల పున‌రుద్ధ‌ర‌ణ‌తో దేశీయంగా యూరియా ఉత్ప‌త్తి మ‌రింత పెర‌గ‌డంతోపాటు యూరియా రంగంలో దేశ స్వావ‌లంబ‌న మ‌రింత ఇనుమ‌డిస్తుంది. వివ‌రాలుః ఎన్‌.టి.పి.సి., ఐఒసిఎల్‌, సిఐఎల్‌, ఎఫ్‌సిఐఎల్‌, హెచ్ఎఫ్‌సిఎల్ ల సంయుక్త రంగ కంపెనీగా హెచ్‌.యు.ఆర్‌.ఎల్ 2016 జూన్‌లో ఏర్ప‌డింది.గోర‌ఖ్‌పూర్‌, సింద్రి, బ‌రౌనిల‌లో ఎరువుల క‌ర్మాగారాల పున‌రుద్ధ‌ర‌ణ ప్రాజెక్టు చేప‌ట్టేందుకు దీనిని ఏ ర్పాటు చేశారు. హెచ్‌.యు.ఆర్‌.ఎల్ సంస్థ ఈ మూడు ప్ర‌దేశాల‌లో ఎరువుల క‌ర్మాగారాలు ఏర్పాటు చేయ‌డానికి వీలుగా ఎప్‌.సి.ఐల్‌, హెచ్‌.ఎఫ్‌.సి.ఎల్ సంస్థ‌లు హెచ్‌.యు.ఆర్‌.ఎల్‌తో ఒక లీజు ఒప్పందంపై సంత‌కాలు చేయ‌నున్నాయి. ఈ భూమిని 55 సంవ‌త్స‌రాల‌పాటు లీజుకు ఇవ్వ‌నున్నారు. లీజుగా భూమిని అందుకుంటున్న హెచ్‌.యు.ఆర్‌.ఎల్ సంస్థ నామ మాత్ర‌పు లీజు అద్దెగా లీజుకు ఇచ్చిన ఎఫ్‌.సి.ఐ.ఎల్‌, హెచ్‌.ఎఫ్‌.సి.ఎల్‌ల‌కు ఏటా ల‌క్ష రూపాయ‌ల లీజు అద్దెను చెల్లిస్తుంది. ఎఫ్‌.సి.ఐ.ఎల్‌కు చెందిన‌ సింద్రి, గోర‌ఖ్‌పూర్ యూనిట్లు, హెచ్‌.ఎఫ్‌.సి.ఎల్‌కు చెందిన బ‌రౌని యూనిట్‌కు సంబంధించి రాయితీ ఒప్పందాల‌ను ఎఫ్‌.సి.ఐ.ఎల్, హెచ్‌.ఎఫ్‌సిఎల్‌, హెచ్‌యుఆర్ ఎల్ ల మ‌ధ్య కుదుర్చుకోనున్నారు.ఈ ప్రాజెక్టుల‌కు సంబంధించి పూర్తి డిజైన్‌, ఇంజ‌నీరింగ్‌, నిర్మాణం,ప్రొక్యూర్‌మెంట్‌, టెస్టింగ్‌,అమ‌లు, ఈ ఎ రువుల‌ ప్లాంటుల ప్రారంభం, నిర్వ‌హ‌ణ‌, వాటి ఉత్ప‌త్తుల‌ను మార్కెట్ చేయ‌డానికి హెచ్‌.యు.ఆర్‌.ఎల్‌కు ఈ ఒప్పందం హ‌క్కును క‌ల్పిస్తుంది. ఇక ప్ర‌త్యామ్నాయ ఒప్పందం అనేది హెచ్‌.యు.ఆర్‌.ఎల్‌, ప్ర‌త్యేక ప్రాజెక్టుకు లెండ‌ర్‌ ప్ర‌తినిధులు, ఎఫ్‌.సి.ఐ.ఎల్‌, హెచ్‌.ఎఫ్‌.సి.ఎల్ ల మ‌ధ్య త్రైపాక్షిక ఒప్పందంగా ఉంటుంది. ఈ ఒప్పందం ప్ర‌కారం హెచ్‌.యు.ఆర్‌.ఎల్ త‌న‌కు అవ‌స‌ర‌మైన నిధులు స‌మ‌కూర్చుకోవ‌డానికి వీలుగా దీనిని కుదుర్చుకుంటారు.ప్ర‌తి ప్రాజెక్టుకు సంబంధించి లెండ‌ర్ల సిండికేష‌న్ పూర్తి అయిన త‌ర్వాత ఈ సంత‌కాలు జ‌రుగుతాయి.
పద్మ శ్రీ పురస్కార గ్రహీత శ్రీ నందా ప్రుస్టీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

పద్మ శ్రీ అవార్డు గ్రహీత శ్రీ నందా ప్రుస్టీ గారి కన్నుమూత పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ నందా ప్రుస్తీ గారి మృతి నన్ను బాధపెట్టింది. ఎంతో మంది గౌరవిస్తున్న ‘నందా సర్’ ను ఒడిశా లో విద్య తాలూకు ఆనందాల వ్యాప్తి కి చేసిన కృషి కి గాను తరాల తరబడి స్మరించుకోవడం జరుగుతుంది. కొన్ని వారాల కిందట జరిగిన పద్మ పురస్కారాల ప్రదానోత్సవం లో ఆయన దేశ ప్రజల దృష్టి ని మరియు ప్రేమ ను తన వైపునకు తిప్పుకొన్నారు. ఓమ్ శాంతి.’’ అని పేర్కొన్నారు.
ప్ర‌ఖ్యాత సాంఘిక సంస్క‌ర్త శ్రీ జ్యోతిబా పూలే వ‌ర్థంతి సంద‌ర్భంగా ఘ‌న నివాళి ఘ‌టించిన ప్ర‌ధాని

ప్ర‌ఖ్యాత సాంఘిక సంస్క‌ర్త శ్రీ జ్యోతిబా పూలే వ‌ర్థంతి సంద‌ర్భంగా ప్ర‌ధాని శ్రీ న‌రేంద్ర మోదీ ఆయ‌న స్మృతికి ఘ‌న నివాళి ఘ‌టించారు. శ్రీ జ్యోతిబా పూలే 19 వ శ‌తాబ్దికి చెందిన పేరెన్నిక‌గ‌న్న సంఘ సంస్క‌ర్త‌. మ‌హాత్మ పూలే పుణ్యతిథి (వ‌ర్థంతి) సంద‌ర్భంగా ఆయ‌నకు ప్ర‌ణామ‌ములు ఘ‌టిస్తున్నాను. ఆకాశ‌మంత ఎత్తు ఎదిగిన ఆయ‌న వ్య‌క్తిత్వం, విద్యారంగంలోను, సాంఘిక సంస్క‌ర‌ణ‌ల రంగంలోనూ ఆయ‌న చేసిన నిర్విరామ‌కృషి ఎంతో మంది జీవితాల‌పైన చెర‌గ‌ని ముద్ర వేసిందంటూ ఈ సంద‌ర్భంగా ప్ర‌ధాని శ్రీ న‌రేంద్ర మోదీ పేర్కొన్నారు.
లెబనాన్ లోని బేరూత్ సిటీ లో భీషణ విస్ఫోటం సంభవించడం పట్ల దిగ్భ్రాంతి ని  వ్యక్తం చేసిన ప్రధాన మంత్రి

లెబనాన్ లోని బేరూత్ సిటీ లో భీషణ విస్ఫోటం సంభవించడం పట్ల ప్రధాన మంత్రి శ్రీ నరేంద్ర మోదీ దిగ్భ్రాంతి ని మరియు ప్రగాఢ సంతాపాన్ని వ్యక్తం చేశారు. ‘‘బేరూత్ సిటీ లో సంభవించిన భీషణ విస్ఫోటం కారణం గా వాటిల్లిన ప్రాణనష్టాని కి మరియు ఆస్తి నష్టాని కి నేను స్తబ్ధుడి ని, ఇంకా వ్యథితుడి ని అయ్యాను. ఆత్మీయుల ను కోల్పోయి శోకమగ్నులైనటువంటి వారి ని గురించి మరియు క్షతగాత్రులైన వారి ని గురించి మేము చింతిస్తున్నాము; వారు త్వరగా కోలుకోవాలని మేము ప్రార్థిస్తున్నాము’’ అని ప్రధాన మంత్రి ఒక సందేశం లో పేర్కొన్నారు.
ప‌న్నుల ను రెండు సార్లు విధించ‌డాన్ని నివారించేందుకు గాను చిలీ కి మ‌రియు భార‌త‌దేశాని కి మ‌ధ్య ఒడంబ‌డిక‌ల ప్రాథ‌మిక ప‌త్రాని కి, ఇంకా ఒప్పందాని కి ఆమోదం తెలిపిన మంత్రిమండ‌లి

పన్నుల ను రెండు సార్లు విధించ‌డాన్ని నివారించ‌డం కోసం, ఆదాయం పై పన్నుల కు సంబంధించి ఎగ‌వేత‌ ల ను మరియు పన్నుల బారి నుండి తప్పించుకోవడాన్ని ఆపడం కోసం చిలీ కి మ‌రియు భార‌త‌దేశాని కి మ‌ధ్య పన్ను లను రెండు మార్లు విధించడాన్ని నివారించేందుకు ఉద్దేశించినటువంటి ఒప్పందం (డిటిఎఎ)తో పాటు ప్రోటోకాల్ ప‌త్రాల పైన సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న ఈ రోజు న‌ స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ముఖ్య ప్ర‌భావం: ప‌న్నుల ను రెండు సార్లు విధించ‌డాన్ని నివారించేందుకు ఈ డిటిఎఎ మార్గాన్ని సుగమం చేస్తుంది. ఈ ఒప్పందం ద్వారా ఇరు దేశాల మ‌ధ్య ప‌న్నులు వ‌సూలు చేసే హ‌క్కు ల స్ప‌ష్ట‌మైన విభ‌జ‌న ద్వారా ఇన్వెస్ట‌ర్ ల‌కు ప‌న్ను సంబంధిత నిశ్చితి ప్రాప్తించనుంది. అంతేకాక మూల దేశం లో వ‌డ్డీ, రాయ‌ల్టీ లు మ‌రియు సాంకేతిక సేవ‌ ల తాలూకు రుసుము నిర్ధార‌ణ కావ‌డం ద్వారా పెట్టుబ‌డి ప్ర‌వాహాలు అధికం అవుతాయి. జి-20 ఒఇసిడి బేస్ ఇరోఝన్ ప్రాఫిట్ శిఫ్టింగ్ (బిఇపిఎస్‌) ప‌థ‌కం యొక్క క‌నీస ప్ర‌మాణాల ను, ఇత‌ర సిఫారసుల ను ఈ ఒప్పందం అమ‌లు ప‌రుస్తుంది. ఒప్పందం లో భూమిక పాఠాన్ని, ఒక ప్రిన్సిప‌ల్ ప‌ర్ప‌స్ టెస్టు ను, ఒక సాధార‌ణ దుర్వినియోగ వ్య‌తిరేక నిబంధ‌నల ను చేర్చ‌డం తో పాటు బిఇపిఎస్ ప‌థ‌కం లో భాగం గా లాభాల ను పరిమితం చేసేందుకు సంబంధించిన ఒక సరళతరమైనటువంటి షరతు ను సైతం చేర్చ‌ినందువ‌ల్ల ప‌న్ను ల నియ‌మావ‌ళి లోని అంత‌రాల ను మ‌రియు అస‌మ‌తూకాల ను అడ్డం పెట్టుకొని ప్ర‌యోజ‌నాన్ని పొందాల‌నుకొనే ప్ర‌ణాళిక తో పన్ను ల వ్యూహాన్ని రచించడాన్ని అరిక‌ట్టడం కూడా సాధ్యపడనుంది. అమ‌లు వ్యూహం మ‌రియు ల‌క్ష్యాలు: మంత్రివ‌ర్గం ఆమోదం ల‌భించిన అనంత‌రం ప్ర‌స్తావిత ఒప్పందాన్ని అమ‌లు లోకి తీసుకు వ‌చ్చేందుకు అవ‌స‌ర‌మైన లాంఛ‌నాల ను పూర్తి చేయ‌డం జ‌రుగుతుంది. ఈ ఒప్పందం అమ‌లు తీరు ను మంత్రిత్వ శాఖ గ‌మ‌నిస్తూ నివేదిక ను ఇస్తుంది.
మన రాజ్యాంగాన్ని మనకు అందించిన మహనీయులకు నివాళులర్పిద్దాం : ప్రధానమంత్రి

మనకు రాజ్యాంగాన్ని అందించిన మహనీయులకు ప్రధానమంత్రి శ్రీ నరేంద్ర మోదీ నివాళులర్పించారు. దేశం కోసం వారి దృక్పథాన్ని నెరవేర్చడానికి నిబద్ధతను ఆయన పునరుద్ఘాటించారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “ఈరోజు, రాజ్యాంగ దినోత్సవం సందర్భంగా, మన రాజ్యాంగాన్ని మనకు అందించిన ఆ మహనీయులకు మనం నివాళులర్పిద్దాం. మన దేశం కోసం వారి దృక్పథాన్ని నెరవేర్చడానికి మన నిబద్ధతను పునరుద్ఘాటిద్దాం.”, అని పేర్కొన్నారు.
బొగ్గు, గ‌నుల రంగాల‌ను ముందుకు తీసుకువెళ్లేందుకు మార్గాలపై చర్చించ‌డానికి సమావేశం ఏర్పాటు చేసిన ప్ర‌ధాన‌మంత్రి శ్రీ‌న‌రేంద్ర మోదీ

కోవిడ్ -19 మ‌హ‌మ్మారి నేపథ్యంలో ఆర్థిక వ్యవస్థకు ఊపునిచ్చేలా, గనులు, బొగ్గు రంగాలలో అవ‌కాశం ఉన్న‌ ఆర్థిక సంస్కరణలను చర్చించడానికి ప్ర‌ధాన‌మంత్రి శ్రీ‌ నరేంద్ర మోడీ విస్తృత‌ సమావేశం నిర్వహించారు. దేశీయ వనరుల నుండి ఖనిజ వనరులు సుల‌భంగా, సమృద్ధిగా లభించేలా చూడటం, గ‌నుల అన్వేషణను పెంచడం, పెట్టుబడి , ఆధునిక సాంకేతిక పరిజ్ఞానాన్ని ఆకర్షించడం, పారదర్శక,‌ సమర్థవంతమైన ప్రక్రియల ద్వారా పెద్ద ఎత్తున ఉపాధి అవ‌కాశాలు క‌ల్పించ‌డం వంటి అంశాల‌ను ఈ సంద‌ర్భంగా చ‌ర్చించారు. అదనపు బ్లాకులను వేలం వేయడం, వేలంలో విస్తృతంగా పాల్గొనడాన్ని ప్రోత్సహించడం, ఖనిజ వనరుల ఉత్పత్తిని పెంచడం, మైనింగ్ ఖర్చు, రవాణా ఖర్చులను తగ్గించడం, వ్యాపారం చేసే సౌలభ్యాన్ని పెంచడం, పర్యావరణ సుస్థిర అభివృద్ధితో కార్బన్ ఫుట్‌ప్రింట్‌ను తగ్గించడం కూడా ఈ చర్చల్లో ప్ర‌ధాన‌మైన అంశాలుగా ఉన్నాయి. వేలం వ్య‌వ‌స్థ‌లో సంస్కరణలు, సమర్థవంతమైన సంస్థాగత ఏర్పాట్లు, గ‌నుల అన్వేషణ ,మైనింగ్‌లో ప్రైవేటు రంగాల భాగస్వామ్యం, ప్రభుత్వ రంగాన్ని మరింత పోటీగా మార్చడంతో పాటు ఖనిజ అభివృద్ధి నిధి ద్వారా సమాజ అభివృద్ధి కార్యకలాపాలను విస్తృతంగా చేప‌ట్ట‌డం వంటి అంశాలు కూడా చర్చించారు. దేశీయ సామాగ్రిస‌ర‌ఫ‌రాల‌ కోసం సముద్ర మార్గాలను ఉపయోగించడం సహా ఖనిజాల తరలింపు, మౌలిక సదుపాయాలను విస్తరించడం, మెరుగుపరచడం వంటి అంశాలు కూడా ఈసంద‌ర్భంగా చ‌ర్చ‌కు వ‌చ్చాయి. గనుల నుండి రైల్వే స్లైడింగ్ వరకు బొగ్గు రవాణా కోసం సమర్థవంతమైన , పర్యావరణ హిత‌క‌ర‌మైన విధంగా ఉత్ప‌త్తి నుంచి తొలిద‌శ ర‌వాణా అనుసంధాన‌త‌ను పెంచడం, రైలు వ్యాగన్లపై ఆటోమేటిక్ లోడింగ్, బొగ్గు గ్యాసిఫికేషన్ , ద్రవీకరణ, బొగ్గు బెడ్ మీథేన్ అన్వేషణ వంటి అంశాల‌లో సంస్కరణలకుగ‌ట్టి అవ‌కాశం ఉన్న అంశాల‌పై చ‌ర్చించారు. ఉపాధి అవకాశాలను పెంచడంలో, వృద్ధిని పెంచడంలో గనుల రంగం అందించిన సహకారాన్ని ప్రధాని నరేంద్ర మోడీ సమీక్షించారు. ఖనిజాల ఉత్పత్తిలో దేశ స్వావలంబనను మెరుగుపరచడం ,వాటి దేశీయ ప్రాసెసింగ్‌పై ప్ర‌ధాన‌మంత్రి ప్రత్యేక దృష్టి పెట్టారు. ఖనిజ రంగం, తన కార్యకలాపాలను అంతర్జాతీయ ప్రమాణాల స్థాయికి తీసుకువెళ్లాల‌ని ,అందుకు కార్యాచరణ ప్రణాళికను సిద్ధం చేయాలని వారికి సూచించారు. సమర్థవంతమైన మైనింగ్ కార్య‌క‌లాపాల కోసం ఆధునిక సాంకేతిక పరిజ్ఞానాన్ని ఉపయోగించాల్సిందిగా ప్ర‌ధాన‌మంత్రి ఈ సంద‌ర్భంగా గ‌ట్టిగా కోరారు.. ఆర్థిక వ్యవస్థవృద్ధికి, ప్రైవేటు పెట్టుబడులు పెరగడానికి వీలుగా అనుమతులు పొందడంలో జాప్యాన్ని తగ్గించాల‌ని , రాష్ట్రాలతో భాగస్వామ్యం పెట్టుకోవాలని ఆయన సూచించారు..
అంతర్జాతీయ నర్సుల దినం నాడు నర్సుల కు కృత‌జ్ఞత‌ ను వ్యక్తం చేసిన ప్రధాన మంత్రి

అంతర్జాతీయ నర్సు ల దినం సందర్భం లో నర్సుల కు ప్ర‌ధాన మంత్రి శ్రీ న‌రేంద్ర మోదీ కృత‌జ్ఞత‌ ను వ్యక్తం చేశారు. ‘‘మన భూగ్రహాన్ని ఆరోగ్యవంతం గా నిలపడం కోసం రాత్రనక పగలనక శ్రమిస్తున్న అసాధారణ నర్సు ల సేవ ల పట్ల కృత‌జ్ఞత‌ల ను వ్యక్తం చేసే ఒక విశిష్టమైనటువంటి రోజు అంతర్జాతీయ నర్సు ల దినం. ప్రస్తుతం వారు కోవిడ్-19 ని ఓడించే దిశ లో గొప్ప పని ని చేస్తున్నారు. నర్సు ల పట్ల మరియు వారి కుటుంబాల పట్ల మనం అమిత కృత‌జ్ఞత తో నడుచుకొందాము. ‘‘ఫ్లోరెంస్ నైటింగేల్ నుండి ప్రేరణ ను అందుకొన్నటువంటి, కష్టించే స్వభావం కలిగినటువంటి మన నర్సింగ్ సిబ్బంది పరిపూర్ణ దయామూర్తులు. ఈ రోజు న, నర్సుల యొక్క సంక్షేమం కోసం కృషి చేస్తూ ఉంటామంటూ మన వచనబద్ధత ను పునరుద్ఘాటిద్దాము; మరి అలాగే, ఈ రంగం లో అవకాశాల కల్పన పై ఇతోధిక శ్రద్ధ ను వహిద్దాము.. తద్ద్వారా సంరక్షణ ప్రదాత ల కు కొదువ ఏర్పడబోదు’’ అని ఒక సందేశం లో ప్రధాన మంత్రి పేర్కొన్నారు.
చండీగఢ్ లోని ఇండియన్ ఇన్ స్టిట్యూట్ ఆఫ్ సాయిల్ & వాటర్ కాన్సర్వేశన్ రిసర్చ్ సెంటర్ కు చెందిన 13111.55 చదరపు మీటర్ల భూమిని హరియాణా అర్బన్ డెవలప్ మెంట్ అథారిటీ కి బదిలీ చేసే ప్రతిపాదనకు మంత్రిమండలి ఆమోదం

చండీగఢ్ లోని ఇండియన్ ఇన్ స్టిట్యూట్ ఆఫ్ సాయిల్ & వాటర్ కాన్సర్వేశన్ రిసర్చ్ సెంటర్ (ఐ ఐ ఎస్ డబ్ల్యు సి) కి చెందిన 13111.55 చదరపు మీటర్ల భూమిని హరియాణా అర్బన్ డెవలప్ మెంట్ అథారిటీ (హెచ్ యు డి ఎ) కి బదిలీ చేసే ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పంచ్ కులా లోని మానసా దేవి కాంప్లెక్స్ (ఎమ్ డి సి)లో ఈ కింద తెలిపిన విధంగా 60 మీటర్ల పెరిఫెరల్ మాస్టర్ రోడ్డు ను నిర్మించడం కోసం ఈ భూమి మార్పిడిని ఉద్దేశించారు.. : అ) ఐ ఐ ఎస్ డబ్ల్యు సి రిసర్చ్ సెంటర్ కు చెందిన 13,290.30 చదరపు మీటర్ల భూమిని ఆ రోజు వర్తించే కలెక్టర్ రేటు కు హెచ్ యు డి ఎ కి బదిలీ చేయాలి. ఆ) హెచ్ యు డి ఎ కి చెందిన 178.75 చదరపు మీటర్ల భూమిని చండీగఢ్ లోని ఐ ఐ ఎస్ డబ్ల్యు సి రిసర్చ్ సెంటర్ కు బదిలీ చేయాలి. ఇ) ఐ ఐ ఎస్ డబ్ల్యు సి రిసర్చ్ సెంటర్ కు, హెచ్ యు డి ఎ కి మధ్య 410 చదరపు మీటర్ల భూమి పరస్పరం మార్పిడి జరగాలి. పంచ్ కులా లోని మానసా దేవి కాంప్లెక్స్ (ఎమ్ డి సి)లో పెరిఫెరల్ మాస్టర్ రోడ్డు ను నిర్మించడం కోసం ప్రభుత్వ భూమిని బదలాయించడం ఆ ప్రాంతంలో వృద్ధికి, పురోగతికి బాటను పరచగలుగుతుంది. అక్కడ మరిన్ని ఉపాధి అవకాశాలకు దారి తీయగలుగుతుంది కూడా. కీలక రంగాలలో మౌలిక సదుపాయాలకు ఊతం అందించాలని, తద్వారా మొత్తంమీద ఆర్థిక వృద్ధిని పెంపొందించాలన్న ప్రభుత్వ ప్రణాళికలలో ఈ నిర్ణయం ఒక భాగంగా ఉంది.
ఉత్త‌రాఖండ్ ముఖ్య‌మంత్రి గా ప్ర‌మాణ‌స్వీకారం చేసిన శ్రీ తీరథ్‌‌‌ సింహ్ రావ‌త్ కు అభినందనలు తెలిపిన‌ ప్ర‌ధాన మంత్రి

ఉత్త‌రాఖండ్ ముఖ్య‌మంత్రి గా శ్రీ తీరథ్‌‌‌ సింహ్ రావ‌త్ ప‌ద‌వీ ప్ర‌మాణం స్వీక‌రించిన సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న కు అభినందనలు తెలిపారు. ‘‘ఉత్త‌రాఖండ్ ముఖ్య‌మంత్రి గా ప‌ద‌వీ స్వీకార ప్ర‌మాణం స్వీక‌రించిన @TIRATHSRAWAT కు ఇవే అభినంద‌న‌లు. ప‌రిపాలన ప‌రం గాను, సంస్థాగ‌త అంశాల ప‌రం గాను ఆయ‌న‌ కు అపార అనుభ‌వం ఉంది. ఆయ‌న నాయ‌క‌త్వం లో రాష్ట్రం ఎప్పటికప్పుడు పురోగ‌తి తాలూకు కొత్త శిఖ‌రాల ను అందుకొంటూ ఉంటుంద‌న్న న‌మ్మ‌కం నాలో ఉంది’’ అని ఒక ట్వీట్ లో ప్ర‌ధాన మంత్రి పేర్కొన్నారు.
శ్రీరామ చంద్ర మిషన్ 75వ వార్షికోత్సవాన్ని ఉద్దేశించి ప్రసంగించిన – ప్రధానమంత్రి

శ్రీరామ చంద్ర మిషన్ 75వ వార్షికోత్సవ కార్యక్రమంలో ప్రధానమంత్రి ప్రసంగించారు. ప్రజలలో అర్ధవంతమైన శాంతి, ఆరోగ్యాలతో పాటు, ఆధ్యాత్మిక స్వస్థతను పెంపొందిస్తున్నందుకు, ఈ సంస్థను, ప్రధానమంత్రి ప్రశంసించారు. యోగాకు ప్రాచుర్యం కల్పిస్తున్నందుకు కూడా ప్రధానమంత్రి ఈ సంస్థను ప్రశంసించారు. నేటి వేగవంతమైన, ఒత్తిడితో కూడిన జీవితంలో, ప్రపంచమంతా, జీవనశైలికి సంబంధించిన వ్యాధులు, మహమ్మారితో పోరాడుతుండగా – సహజ మార్గం, హృదయ పూర్వక ఆదరణ, యోగా అనేవి ప్రపంచానికి ఆశాకిరణాలుగా నిలిచాయని, ప్రధానమంత్రి పేర్కొన్నారు. కరోనా విషయంలో భారతదేశం వ్యవహరించిన తీరును ప్రధానమంత్రి ప్రస్తావిస్తూ, 130 కోట్ల భారతీయులను అప్రమత్తం చేయడం, ప్రపంచానికి ఆదర్శంగా నిలిచిందని పేర్కొన్నారు. గృహ విజ్ఞానం, యోగ, ఆయుర్వేదం, ఈ విషయంలో పెద్ద పాత్ర పోషించాయి. ప్రపంచవ్యాప్తంగా మంచిని పెంపొందించడానికి, భారతదేశం, మానవ కేంద్రిత విధానాన్ని అనుసరిస్తోందని, శ్రీ మోదీ చెప్పారు. ఈ మానవ కేంద్రిత విధానం – సంక్షేమం, శ్రేయస్సు, సంపదల యొక్క ఆరోగ్యవంతమైన సంతులనంపై ఆధారపడి ఉందని ఆయన అన్నారు. గత ఆరేళ్ళలో, భారతదేశం ప్రపంచంలోనే, అతిపెద్ద ప్రజా సంక్షేమ కార్యక్రమాలను చేపట్టింది. పేదలకు ఆత్మగౌరవం,అవకాశం కల్పించడమే లక్ష్యంగా ఈ ప్రయత్నాలు జరుగుతున్నాయి. సార్వత్రిక పారిశుధ్య కార్యక్రమాల నుంచి సాంఘిక సంక్షేమ పథకాల వరకు; పొగ లేని వంటశాలల నుంచి బ్యాంకింగు సౌకర్యం తెలియని వారికి బ్యాంకింగు సౌకర్యం కల్పించడం వరకు; సాంకేతికతను అందుబాటులోకి తేవడం దగ్గర నుంచి అందరికీ గృహ నిర్మాణం వరకు; భారతదేశ ప్రజా సంక్షేమ పథకాలు అనేక మంది జీవితాలను ప్రభావితం చేశాయని, ప్రధానమంత్రి వివరించారు. ప్రజారోగ్యం పై భారతదేశం యొక్క దృష్టి గురించి, ప్రధానమంత్రి వివరిస్తూ, స్వస్థత – అంటే భారతీయ ఆలోచన, కేవలం ఒక వ్యాధిని నయం చేయడం కంటే ఎక్కువగా ఉంటుందని, పేర్కొన్నారు. నివారణ ఆరోగ్య సంరక్షణపై విస్తృత కసరత్తు జరిగింది. భారతదేశం అమలుచేస్తున్న ప్రధాన ఆరోగ్య సంరక్షణ పథకం, ఆయుష్మాన్ భారత్ లబ్ధిదారుల సంఖ్య, అమెరికాతో పాటు, అనేక యూరోపియన్ దేశాల జనాభాల కంటే ఎక్కువగా ఉందని శ్రీ మోదీ, పేర్కొన్నారు. ఇది ప్రపంచంలోనే అతిపెద్ద ఆరోగ్య సంరక్షణ పథకం. మందులు, వైద్య పరికరాల ధరలు గణనీయంగా తగ్గాయి. ప్రపంచ వ్యాప్తంగా టీకాలు వేసే కార్యక్రమంలో, భారతదేశం కీలక పాత్ర పోషిస్తోందని ప్రధానమంత్రి అన్నారు. ప్రజారోగ్యంపై దేశీయంగా ఎంత దృష్టి పెడుతున్నామో, అంతర్జాతీయంగా కూడా మనకు అంత శ్రద్ధ ఉంది. ఆరోగ్యం మరియు స్వస్థత విషయంలో, భారతదేశం అనేక సేవలను అందిస్తుంది. ఆధ్యాత్మిక మరియు ఆరోగ్య రంగ పర్యాటకానికి భారతదేశాన్ని ఒక కేంద్రంగా తీర్చిదిద్దే దిశగా కృషి చేయాలని ఆయన ప్రజలకు పిలుపునిచ్చారు. మన యోగా మరియు ఆయుర్వేదం ఆరోగ్యవంతమైన గ్రహానికి దోహదం చేస్తాయి. వీటిని తాము అర్థం చేసుకోగల భాషలో ప్రపంచానికి సమర్పించాలన్నదే మన లక్ష్యం అని ప్రధానమంత్రి పేర్కొన్నారు. యోగా మరియు ధ్యానం పట్ల పెరుగుతున్న అంతర్జాతీయ అవగాహన గురించి, శ్రీ మోదీ, ప్రముఖంగా పేర్కొన్నారు. ఒత్తిడి వల్ల పెరుగుతున్న సవాలును గురించి కూడా ప్రస్తావిస్తూ, ఈ సమస్య పరిష్కారానికి హృదయపూర్వక కార్యక్రమ౦ సహాయపడుతు౦దని ఆయన ఆశాభావాన్ని వ్యక్త౦ చేశాడు. "వ్యాధి రహిత పౌరులు, ముఖ్యంగా మానసికంగా బలంగా ఉండే పౌరులు భారతదేశాన్ని నూతన శిఖరాలకు చేరుస్తారు". అని అంటూ, ప్రధానమంత్రి, తమ ప్రసంగాన్ని ముగించారు.
త్రిపుర స్థాప‌క దినం నాడు ఆ రాష్ట్రాని కి అభినంద‌న‌ లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ ఈ రోజు న త్రిపుర స్థాప‌క దినాన్ని పుర‌స్క‌రించుకొని ఆ రాష్ట్ర ప్ర‌జ‌ల కు అభినంద‌న‌ లు తెలిపారు. ప్ర‌ధాన మంత్రి “త్రిపుర యొక్క మార్గ‌ద‌ర్శ‌క సంప్ర‌దాయాలు మ‌రియు దేశాభివృద్ధి కి త్రిపుర అందించిన తోడ్పాటు ను చూసి మేము గ‌ర్విస్తున్నాము. ఈ రాష్ట్ర ప్ర‌జ‌లు శ్ర‌మ‌ కు ఓర్చి ప‌ని చేసేట‌టువంటి వారి యొక్క స్వ‌భావాని కి గాను పేరు ను తెచ్చుకొన్నారు. త్రిపుర పౌరులు క్షేమం గా ఉంటూ అంతకంతకు సమృద్ధి ని పొందాల‌ని ఆ ఈశ్వ‌రుడి ని నేను ప్రార్థిస్తున్నాను” అని ట్విట‌ర్ లో వ్రాసిన ఒక సందేశం లో పేర్కొన్నారు.